Harrapatuko zaitut. Ez sartu hortik!
Zure amak akabatuko gaitu. Goazen.
- Harrapatuko zaitut. - Ez, ez dut lo egin nahi.
Ohera, erregeak etorriko dira
- eta esna harrapatuko zaituzte bestela. - Ez dut logurarik.
Bai, lagun. Gu joan behar gara.
Gabon.
Osaba, ikusi dezaket Lúculo?
- Minutu bat bakarrik. - Ados.
Eta gero, lotara.
Sakatu bera deitzeko botoia.
Lúculo!
Zu ikustera dator.
Jaten eman diezaioket?
Biribil-biribil jarri eta mugitu ezinik
egon dadin nahi duzu, zu bezain lodi?
- Ni ez nago lodi. - Nola ezetz?
Ezingo da gehiago mugitu.
Ohera zure ama itzuli aurretik!
Osaba, bost minutu gehiago.
Esna itxarongo zaitut.
Opariak irekitzeko hemen egonda, nahiko.
Anaiatxo.
Ez da erraza izan, baina lokartu dela dirudi.
Bi ordu barru logelara etorriko zait Erregeei buruz galdezka, ikusiko duzu.
Ziur ez duzuela geratu nahi?
Ez, hobe auto-ilarak sortu aurretik iristea.
Lastima ezin Mario ikusi izana. Kuartelean dago.
Ez kezkatu. Esan nire koinatu gogokoena dela hala ere.
Ados.
- Bueno, milesker etortzeagatik. - Bueno.
- Agur, Belén. - Aio.
Aio.
Egongo gara.
- Maite zaitut. - Nik ere bai.
- Kontuz ibili. - Bai.
Esango didazu?
- Julia. - Badakizu zer gertatzen den.
Aski da.
- Ez da une egokia. - Eta noiz izango da?
Ez baduzu umerik nahi, esan. Baina ez adarrik jo.
Mesedez, Julia.
Adarra jotzen didazula sentitzeaz kokoteraino nago.
Ez dakizula aita ona izango ote zaren diozu.
Ezingo dudala bizimodua antolatu.
Kontuz!
Ondo zaude?
Bai, zu?
URTEBETE BERANDUAGO...
EBeko Batzordearen ezohiko
bileraren emaitzaren zain jarraitzen dugu,
mugen itxierari buruzko eztabaidako emaitzak.
Ez dakit zer iritzi diozuten.
Zuhurrak izan behar dugu eta adituek hitz egin arte itxaron.
Barkatu segundo bat, Daniel Romerorekin hitz egingo dugu, segurtasun-aditua,
Europar Batasuna aholkatzen ari da bera,
hain zuzen, Osasun Publikoko Zuzendaritza Orokorra.
Egun on, Daniel. Egun gogorra Bruselan, ezta?
Egun on, Antonio. Ba bai, oso gogorrak.
Mugetatik oso irudi gogorrak jasotzen ari gara azken orduotan,
denok ikusi dituzue.
AEBn hartu dituzten mugen itxiera-neurriak
dira Europar Batasunean eztabaidatzen ari direnak.
Mundu osoan mugak ixteko aukera handia al dago?
Oso handia.
TSJ birusaren kutsadura ratioa oso altua da,
eta prebentzio neurriek porrot egin dute.
COVID-19aren ostean,
egun gutxi barru neurri zorrotzak iritsiko direla uste dut.
Jarraibideak egongo dira...
González Escalón diputatua, ongi etorri.
Jakingo duzu zein den nire lehen galdera:
Zergatik aldentzen da zure alderdia arma biologikoaren tesitik?
Ez dakit nola baztertu den hain azkar birusa naturala izateko aukera.
Beraz, ez duzu sinesten Nazio Batuen txostena,
birusaren jatorria Sobietar Batasuneko laborategiak direla dioena.
Txosten horrek akats ugari ditu.
Esaterako, abandonaturik dauden hiru laborategi aipatzen dira...
Zu zara saltzailea?
Urte askotarako. Bera Maria da.
- Urte askotarako. - Kaixo.
Non dago ontzia?
Hementxe bertan.
Iragarkian azaltzen zen dena. Bederatzi metroko luzera.
Motorrak 2000 bat ordu dauzka, baina berrikuspenak egunean ditu.
SALGAI
Belak ez dira erabili urtebetean, baina primeran daude.
Milesker.
Badauzkazu fakturak?
Bai, hori uste dut.
Ondo ematen dit ala ez?
Ez dizu ondo ematen.
- Nola ezetz? Begiratu ondo. - Ez zait gustatzen.
- Nire neurrikoa da. - Kendu nahi dizut.
- Laztana, korapilatuta geratuko naiz. - Ez.
- Nire eskumuturreko gogokoena da. Kontuz. - Ez kezkatu.
- Ados. - Ez kezkatu.
- Barkatu. - Apurtu egin duzu.
- Laztana, apurtu egin duzu. - Barkatu, ez...
- Barkatu. - Eskumuturrekoa.
Barkatu, benetan. Ez nuen uste...
Bezero agurgarriok, apalak ahalik eta azkarren hornitzen
saiatzen ari gara.
Bien bitartean, gogoratu gobernuak gomendatzen duela
produktu bakoitzeko bi unitate erostea gehienez. Mila esker.
Arratsalde on denoi.
Aurre egin beharko diogun egoera azaltzeko,
Osasun Saileko arduradunarekin nago, Fernando Aguirre.
Mila esker, presidente jauna.
Lehenik eta behin, esan nahi dizuegu
Errioxako gobernuak bi kasu kontrolatu zituela atzo Haron.
Balear Uharteetako gobernuak esan digu
ez dutela kasurik erregistratu
Ratjada kala eta Incako istiluen ondoren, biak Mallorcan.
Zatoz, lasai.
Bi berri hauek esan nahi dute, momentuz,
Espainiako kasu denak kontrolpean daudela.
Hau da, gaixotasuna geldiarazten ari gara.
Lúculo!
Eta Lúculo?
Utzi Lúculo bakean, zure osabarekin hitz egin nahi dut.
Mario, mesedez. Eraman umea.
- Ados. - Lúculo ikusi nahi dut.
- Zatoz. - Lúculo ikusi nahi dut!
- Non dago Lúculo? - Listo.
- Zer moduz? - Sarri deitu dizut.
Ontzia bikote bati erakusten egon naiz.
Esan saldu eta dirutza jaso duzula.
Zerbait modernoagoa nahi zuten.
Entzun ondo. Proposamen bat egin nahi dizut, ados? Itxaron apur bat.
Gaur goizean Mariori deitu diote.
Kanaria uharteetara bidaliko gaituzte hau bukatu arte.
Sistema informatikoak begiratzeko dela uste du,
baina ez diote besterik esan.
Noiz zoazte?
Gaur gauean.
- Eta gaur esan dizuete? - Bai.
Aizu, zergatik ez zatoz gurekin?
- Etxe bat jarriko digute. - Ezin dut. Sentitzen dut, Belén.
Nola ezetz? Begiratu dut. Hegazkin bat dago bihar Vigotik.
- Ezin zara bakarrik geratu. - Ez, ondo egongo naiz.
Zatoz, egun batzuk bederen. Ados?
Dena lasaitu arte itxaron, eta gero itzuli nahi baduzu...
Belén, ez tematu, mesedez.
Itxialdirik badago, COVIDarekin bezala,
zu bakarrik geratuko zara...
Lúculorekin nago.
Egizu nigatik.
Egizu nigatik, mesedez.
Egun batzuk baino ez.
Geroz eta iturri gehiagok ematen dute berri kezkagarria:
TSJ birusaren aldaera berriak
Europako autoritateak alerta egoeran dauzka
azken 24 orduetan.
Mutazio honek oraindik ez du izen ofizialik,
baina guztiz bestelakoa da:
inkubazioa minutu gutxitan gertatzen da
kutsatze unetik lehen sintoma larriak agertu arte.
BARKAIGUZU JAUNA
Kutsadura moduak odol bidezkoa izaten jarraitzen du,
batez ere, zauri eta haginkaden ondoriozkoa,
eta aire bidezko kutsadura baztertu da.
Milesker. Ez.
Bartzelonarako KTV043D hegaldiko bidaiariak
ontziratu laugarren atetik.
Lehen aldiz hegazkinez.
Urduri zaude?
Kanaria Handirako VTL290J hegaldiko bidaiariak
- ontziratu hirugarren atetik. - Bagoaz.
Bat taldeko bidaiariak ontziratu daitezke.
Izan eskura zuen txartela eta nortasun agiria.
Mila esker.
Bai, hemendik.
Ontziratze txartela, mesedez.
Bidaia on.
Kaixo.
Primeran. Bidaia on.
Kaixo, zer moduz?
Ontziratzen ari naiz. Iristen naizenean esango dizut, agur.
Ez dakit zer gertatzen den.
- Jarri zaitezke hemen unetxo batez? - Zer ba?
Berehala konponduko dugu.
Zaude.
Ados.
Jarri zaitezke hemen jaunarekin batera? Unetxo bat.
- Ez kezkatu. Mesedez... - Kokoteraino nago.
Itxaron apur bat, mesedez.
Arazoa aztertzen ari gara.
BERTAN BEHERA
Ez da hegazkinik irtengo, ala?
Esaiezu.
Izan pazientzia mesedez. Zer gertatzen den aztertzen ari gara.
Lasaitu, mesedez.
Ondo asko dakizue.
- Ez dakit. - Gezurra.
Mesedez, jauna, lasaitu zaitez.
Adarra jotzen ari da. Denok hemen...
Hemen hil gaitezen nahi dute.
ALDI BATERAKO ALARMA EGOERA ALDARRIKATU DA
Jauna, itzuli zure lekura.
Hegazkinera igo nahi dut!
Segurtasuna!
- Bai? - Aditu, aireko espazioa itxiko dute.
Bai. Esan berri dute.
Pare bat minutuko inkubazio aldia duen aldaera bat dago.
Joan etxera eta ez irten besterik jakin aurretik, ados?
Ongi da.
Joan hemendik! Azkar!
Geldi! Bota arma!
Bota arma, berehala!
Alarma egoeraren ondorioz gorabehera ugari jazo dira,
esaterako Vigoko aireportuan gizon bat atxilotu dute
arma bat lapurtu eta segurtasun indarrei mehatxatzeagatik,
edo hainbat puntutan ikusten ari garen istiluak.
Bien bitartean, presidentearen zain jarraitzen dugu
bat-bateko alarma egoeraren
arrazoia Espainiara aldaera berria iristeko
arriskua dagoela den azal diezagun
eta mugimendu murrizketarik dagoen esan dezan...
6,4 KM PONTEVEDRARA BIDEAN
...egoera berria dela eta.
Galiziara goaz orain,
Xuntako Azpiegitura eta Mugikortasun Kontseilaritzak
errepideetan auto-ilarak daudela dio.
Ferrol-Villalba autobiak kilometro askoko auto-ilara dauka
Puentes de García Rodellarren.
Autobia denek dauzkate auto-ilara arazoak.
Bidaiatzeko beste garraiobide bat aukeratzea gomendatzen dizuegu.
Berriak hogeita lau orduz Galizia.
Santiagoko bizilagunak kezkatsu daude desertatu zuten militarrengatik...
Aizue, ezer behar duzue?
Chantadara iritsi behar dugu, nire senarraren senideak han daude.
Egia esateko, nik uste atzera itzultzea dela onena.
Zer?
Onena lehenbailehen itzultzea dela.
Hemendik ezingo dugu aurrera egin.
- Ados, milesker. - Mila esker.
...ura eta janaria banatzen ari zen Itsas Salbamenduetako
ontzi bat indarrez hartzen saiatu ziren.
Istiluei gehitu behar diegu azken orduko berria,
Zaragozako aire-baserantz zihoan kamio bat
erasotu dute protestari batzuek
soldaduak eramaten ari zelako ustean.
Gure berriemaile bereziarekin konektatuko gara informazio gehiago ezagutzeko.
Judit, ba al dago xehetasun berririk
baseari egindako erasoaren inguruan?
Egun on, Saúl.
Erasoaren ostean, aireko armadako bi ofizial
ospitaleratuta daudela jakin dugu...
Goazen etxera.
Aldendu, mesedez.
Atzera.
- Jauna, aldendu. - Zer gertatzen da?
Aldendu, mesedez.
Ez gelditu. Joan hemendik, zoazte.
Adi!
Zer gertatzen da?
Mesedez.
- Laztana! Mesedez! - Ez gelditu hemen, mesedez, joan zaitezte!
Joan zaitezte! Alde!
Joaquín Teban da.
Kaixo.
Zer moduz?
Hartu duzu ezer lasaitzeko?
Badakizue noiz irekiko duten aireko espazioa?
Aldaera berriaren erruz ez dute berehala irekiko.
Entzun. Hau garrantzitsua da.
Herritarrak sakabanatzeko segurtasun-puntuak antolatuko dituzte.
Eraman nahi gaituzte?
Koarentena eremuak antolatu nahi dituzte birusa kontrolatzeko.
Baina armadan ez daude denak ados.
Zenbat eta pertsona gehiago, orduan eta kutsadura gehiago.
Eta Belgikan ezbeharrak jazo dira.
Beraz, edozer gertatzen dela, ez irten etxetik.
Aditu?
Edozer gertatzen dela.
- Hitzematen didazu? - Bai, hitzematen dizut.
Kontadazu dena.
Mario erne dabil eta ahal bezain laster ekarriko zaitu hona.
- Asko maite zaitut. - Nik ere bai.
Egun on. Azken orduko berria. Alemaniak koarentena agindu du Munichen.
Duela bi ordutatik debekatua dago Europar Batasuneko
11. hiri jendetsuenean sartzea edo handik irtetea.
Ez da kontinentean itxi duten lehen hiria, baina bai handiena...
...herrialdeko guneak... ...bakoitza ebaluatuko da...
Halako gauza gogorrak erabili ditzakezue armadura gisa.
Haginka egin nahi badizute, hemen haginka egin eta akabo.
Ez da hala? Hutsezina.
Ikusten? Hemendik. Nola sartuko dira?
SALBUESPEN-EGOERA
SALBUESPEN-EGOERA EZARRI DA NAZIO OSOAN.
14:00ETATIK AURRERA MERKATARITZA JARDUERA ORO ETENGO DA.
HERRITARRAK MILITARTUAK IZAN DAITEZKE.
LAGUNDU AUTORITATEEI ZURE SEGURTASUNA LEHENESTEKO.
Ez dakit zer gertatzen den.
- Ez dakit. - Goazen.
- Ireki. - Goazen.
Zer darabilzu? Burua galdu duzu, ala?
Goazen!
Lagundu!
Tira...
Lagundu!
Ez.
- Ondo zaude? - Ez gerturatu.
Gabon.
Barkatu, berandu bukatu da Ministroen Kontseiluko bilera.
Azkarra izango naiz
Europarekin indarrak bateratzen jarraitzeko bilera hasiko da eta.
TSJren intzidentzia kontrolik gabe handitzen ari da mundu osoan,
Espainia ez da salbuespenik.
Levanteko itsasbazterreko herrialde askoren aldi baterako ebakuazioa
agindu zuen nire gobernuak atzo zortzietan,
eta 400 000 biztanletik gorako
hirien konfinamendua luzatu egin da.
Gainerako herrietako biztanleak puntu seguruetara eramango ditugu.
Horregatik, eskualdeetako kontrol-unitateen eta haien mende dauden
segurtasun indarren aginduak
bete beharko dituzte hiritarrek.
Gogoratzen dizuet nahitaezkoa dela haien aginduak betetzea.
Bestela, ondorio penalei aurre egin beharko zaie
normaltasunera itzultzen garenean.
Hain zuzen ere, Kanarietako La Graciosako aldi baterako agindu zentroan,
ahalik eta hiritar gehien salbatzeko
haien bizitza arriskatzen duten
ordenaren indarretako gizon eta emakumeak omendu nahi ditugu.
Koroaren, Gobernuaren eta herrialdearen errespetua daukazue.
Eta, azkenik,
Ohiko komunikabideak ezingo direnez mantendu,
huts egitea prebenitzeko,
jakinarazpenak larrialdirako irrati bidez egitea
erabaki du CECOPek.
Eskerrik asko.
Prestatu zaitezte puntu seguru hurbilenera joateko.
Han geratuko zarete osasun alerta jaitsi arte.
Ebakuazioari uko egitea Segurtasun Nazionalaren Legea haustea da.
Igo zaitezte, mesedez.
Ixo.
EZ IGO AUTOBUSERA. MESEDEZ, GERATU ETXEAN.
ADOS.
LASTER JOANGO GARA ZURE BILA
Aski da, mesedez.
Banoa.
Armada gara! Tokia ebakuatu behar dugu!
Ixo.
Badakit hor zaudetela! Irten!
Eremua berehala ebakuatzeko agindua daukagu. Zabaldu!
Ireki atea!
Sartu egingo gara!
Ezin dugu denbora gehiago galdu.
Berehala eraman behar zaituztegu puntu segurura.
Irten berehala. Agindu bat da.
Ireki atea!
Ezin da ireki. Goazen.
Kaixo, Belén.
Ondo egotea espero dut.
BI ASTE GEROAGO...
TSJa ez dela Kanarietara iritsi pentsatu nahi dut.
Nik ez daukat nola komunikatu, baina ondo nago.
Arazo bakarra da janari gutxi geratzen zaidala.
Etxetik aldentzea darabilt buruan duela egun batzuetatik,
baina ez dakit zein arriskutsua izango den.
Alde ona da, plaka eta bateriei esker
dezente egon naitekeela hemen.
Eta, bueno... ea estaldura itzultzen den
eta hitz egin dezakegun behingoz.
Maite zaituztet.
NAHITAEZKO EBAKUAZIO ABISUA
Ez daukat ezer.
Umeak toki seguru batera eramango zituztela esan zuten,
laster itzuliko zirela.
Baina ordu erdira mugikorra itzalita zeukaten.
Zergatik ez zinen militarrekin joan?
Nire koinatua militarra da eta ez joateko gomendatu zidan.
Eta zu?
Autobusa ni baino azkarragoa zen.
Ondo egin duzu.
Pentsa zer gerta daitekeen eramandako jendearen artean agerraldi bat badago.
Zuk ere ondo egin duzu.
Ez zizuten zure katu polit hori eramaten utziko eta.
Sarri begiratzen nau leihotik.
Barkatu galdera hau.
Baduzu janaririk?
Ez nuen kasik ezer erosi hau dena hasi aurretik.
Eta urbanizaziotik kanpo agian... badakizu.
Horregatik jantzi duzu buzo hori.
- Hau? - Ez diezazuten haginka egin.
Burutazio ona.
Galleta kaxa bat ere ez duzu aurkitu?
Begiratu ditudan etxe denak hutsik daude.
Lagunduko dizut.
Horko hori.
Fidalgotarrak dira. Militarrekin joan ziren.
Baina aurreko egunean poltsekin ikusi nituen.
Ez dut uste dena jango zutenik.
Arnáeztarrak dira.
Bost seme-alaba. Gauza asko faltan bazituzten ere,
beti zeukaten ogia.
Rosalestarrak.
Gazteena nire alabaren laguna zen.
Agian sartu eta gurasoak aurkituko dituzu abandonatuta.
EZ GAITUZTE GARAITUKO
Atzerago daude etxerik handienak.
Ziurrenik jateko zerbait aurkituko duzu hor.
- Denak ezagutzen dituzu. - Kuxkuxeroa naizela diozu?
Nire salbazioa zarela diot.
Walkieak.
Ez badago besterik, hobe duzu militarrekin joan.
Batak bestea jaten bukatuko dugu.
Edo Konpainia Santua etorriko da gure bila.
Agian badakit non aurkitu dezakedan janaria.
Non?
- Abisatuko dizut, ados? - Ados.
Gabriela, sartzera noa.
Barkatu.
- Hutsik zegoela uste nuen. - Nik ez...
- Banoa. - Zaude...
Haien mira duzu?
Agur esan ez izanaren mira dut.
Gabriela.
Uste dut zure familiak ez zuela ondo jokatu zurekin.
Ahal zutena egin zuten.
Batzuetan gauzak hobeto egin daitezke.
Eta zuk? Neska horren mira duzu?
Ez dut aspaldian ikusi.
- Barkatu, ez nuen nahi... - Ez.
Barkaidazu zuk, Gabriela.
Duela urtebete inguru hil zen.
Auto-istripu batean.
Sentitzen dut.
Gutxienez ez du hau guztia bizi behar izan.
Baduzu bere argazkirik?
Bai, noski.
Begira.
Zeinen xarmagarria.
Nire auzokoa ezagutu behar zenuke.
Bizitza osoan kontatzeko adina istorio dauzkat astebetean.
Belén.
Sentitzen dudala esan nahi nizun.
Urte honetan ez joateagatik bisitan.
Ordu erdira zeundeten eta...
Kirten hutsa izan naiz.
Eta bueno, hori...
Muxu bat.
Hor zaude?
Entzuten didazu?
- Bai? - Gabriela naiz. Baduzu irratirik?
Ehunean.
Ados.
Zerbait aurkitu dut.
- Musika ematen ari dira. - Zaude.
Entzuten gaituzten bizirauleentzat da mezu hau.
Arousako itsasadarrean aurkituko gaituzte,
- koordenatuak 36 gradu 37-31 62 Wra. - Zer deritzozu?
- Bizirauleak Kanarietara bidaltzen ditugu. - Ez dakit.
Ez naiz itsasadarraz fio.
Jendea hor batzen bada, kutsatzeko arriskua handituko da.
Baina janaririk gabe geratuko gara.
Saiatu gaitezke.
Ez dakit, mutil. Ez dakit.
Eta nola joango gara?
Nire ontzian.
Nik ezin dut.
Nola ezetz? Bai, noski.
Kalera ozta-ozta irteten naiz barren.
Zu ez kezkatu.
Nik lagunduko dizut beharrezko guztiarekin.
Gabriela.
Entzuten didazu?
Hemen nago.
Ondo da.
Ez baduzu uste oztopo bat naizela, joango naiz.
Lortuko dugu, Gabriela.
Ikusiko duzu.
Bost minututan han nago.
Gabriela, entzuten didazu?
Gabriela!
MILA ESKER EGUN HAUENGATIK. SALBATU ZEURE BURUA.
Belén,
kutsatuak agertzen ari dira...
ezin dut gehiago itxaron.
mezu bat jaso dut irratian,
itsasadarrean biziraule talde bat dago...
Kanariar uharteetara doaz handik. Haiekin batuko naiz.
Zorionez, estalduradun toki batera iritsiko naiz eta...
hau guztia bidali ahalko dizut behingoz.
Ez kezkatu ez baduzu nire berririk egunotan.
Lúculo!
Ondo zaude?
Bai.
Goazen.
Kaka!
Listo. Lasai.
Hori da.
Kito. Hori da.
Goazen.
Arraioa!
Kaixo, arreba.
Oraindik ez daukat estaldurarik.
Arrazoia zenuen puntu seguruenarekin.
Urbanizaziotik irtetean
eroritako estekamendu militar bat ikusi dut.
Pontevedrako itsasadarretik noa eta...
dena suntsituta dago.
Ondo nagoela jakin dezazuela nahi dut. Eta indartsu.
Eta badakit nola iritsi Kanariar uharteetara.
Maite zaituztet.
Izugarri nabari dut zuen falta.
Kaixo! Lagundu!
Hemen!
Lasai.
Kaixo.
Pritchenko da nire izena. Viktor Pritchenko.
Bera Ushakov da, ontziko kapitaina.
Kapitainak jakin nahi du ea hemengoa zaren.
Bai, Pontevedratik gertu bizi naiz urbanizazio batean.
Nongoak zarete zuek?
Zer egiten zenuen itsasadarrean?
Irratiko mezua jarraituz etorri naiz,
- Kanarietara joateko. - Kanarietara?
Bai. Gobernua, soldaduak, denak han daude.
Eraman zaitzaketet. Badakit bidea.
Viyi sak iritsi aurretik hondatu zen ontzia.
Poliziak ez zion inori lehorreratzen utzi.
Horregatik daude hemen denak.
Sentitzen dut.
- Zertan egiten duzu lan? - Abokatua naiz.
Eta eguzki-panelen enpresa txiki bat daukat.
Ingeniaria zarela esan diet.
Abokatuak ez ditu inork gogoko.
Suteetarako helikopteroak pilotatzera etorri nintzen Ukrainatik duela gutxi.
Eta Vigoko gabon ospetsuak ikustera.
Ukrainarra izateko oso ondo dakizu hizkuntza.
Bai. Nire ama mexikarra zen.
Eta eskolan errusiera ikasi nuen.
Ingelesaren parekoa zen han.
Hau da oraingoz eskaini diezazukegun guztia.
- Mila esker. - Bihar esan beharko diguzu
non aurkitu materialak, hornigaiak...
Noski, behar duzuena.
Barkatu.
Ez duzue beste biziraulerik aurkitu?
Ez, tamalez zu zara lehena.
Hartu atseden.
Zer moduz egin duzu lo?
Ez igo eskailerak korrika, irristakorrak daude.
Kapitainak zurekin batu nahi du.
Jende gehiago iritsi zela ikusi nuen bart, ezta?
Bart ez zen inor etorri.
Nola ezetz? Bi gizon, emakume bat eta neskato bat ziren.
Bart ez zen inor etorri. Ulertzen?
Hau auto fabrika bat da. Ezagutzen duzue?
Ziurrenik dena hustuko zuten, baina material mordoa aurkituko duzue.
Hormigoia. Hormigoirik egongo da?
Ez dakit. Hormigoia?
Vilagarciako sarreran fabrika bat dago.
Bart iritsi zirenak behean daude, ezta?
Ushakovek zure laguntza nahi du.
Eman eskerrak eta ahaztu gainerakoa.
Zer demontre gertatzen da hemen?
Viktor, esan egia. Presoak gara?
Bukatu dira galderak.
Entzun, badakit non dagoen helikoptero bat.
Pontevedrako kanpoaldeko ospitale batean.
Kanarietara hegan joan gaitezke. Pilotua zara, ezta?
Bizirik jarraitu nahi duzu?
Makurtu burua. Ez egin galderarik.
Akabo itsas-bidaia.
Mesedez, ez nazazu gorrotatu.
Nire emaztea eta alaba!
Lasaitu, mesedez, lasaitu.
Lasaitu. Ez dakit non dauden.
Arazotan ez sartzeko esan nizun.
Helikopteroarena egia izatea espero dut.
Azkarrago!
Tira, Viktor.
Heliportu bat dago hemendik gertu.
Ikusiko duzu, laster Kanarietara bidean izango gara.
- Viktor erantzun. Viktor, esnatu. - Bai, bai.
Mila esker.
Mila esker salbatzeagatik, Viktor.
Ushakov munstro bat da.
Infernu hau primeran etorri zaio.
Zer egin du gizon horien familiekin?
Sálvora uhartean babesleku bat eraikitzen ari da.
Lagungarri zaizkion pertsonak bakarrik uzten ditu bizirik.
Hau bukatzean, bere ekintzengatik ordaindu beharko du.
Begiratu zure ingurura.
Hau ez da inoiz amaituko.
Ez.
Non dago? Ez.
Eta helikopteroa?
Bai, lasai. Ez.
Goazen, Viktor. Goazen.
Itxaron hemen.
Goazen.
Hori da.
Goazen.
Zaude.
Goazen.
Zaude.
Goazen.
Hori da.
- Atera ezazu. - Zer?
- Ez dizut ulertzen. - Bala atera behar duzu.
Bala atera behar duzu.
Ondo da.
Ados. Momentu bat.
Eutsi. Eutsi, ados?
Ez zaitez hemendik mugitu. Geratu berarekin, ados?
Max, mesedez.
Zoaz, hemen daude!
Kaixo?
Ni, Leila.
Lucía, ni izan naiz.
Iria, harrapatuko zaitu!
Kaixo?
Kaixo? Ba al dago inor?
- Kaixo? - Kaixo. Non zaudete?
- Gizon bat dago hemen. - Non? Behean?
- Mesedez. - Kaixo.
- Gizon bat dago. - Bai, entzun duzu.
- Kaixo, mesedez, hemen. - Ba al dago inor?
Bai, Kaixo. Ebakuntza gelan gaude.
Kaixo? Hemen gaude. Entzuten gaituzu?
Hemendik! Azkar!
Goazen.
- Lagundu. - Bai.
Zaude.
Kontuz lepoarekin.
Goazen.
Hankak.
Oso larri dago. Goazen.
- Bai, azkar. - Bai.
Hor aurrean.
Lucía.
Lagundu, zaurituta dago.
- Zer gertatu zaio? - Tiro egin diote.
Goazen.
Umeak, aldendu zaitezte.
Atzamarka egingo ote du?
- Zintzoa dirudi. - Bai.
- Utziko digu ukitzen? - Ez dakit.
- Esan zuk. - Bai zera!
Zoaz zu.
Esan zuk.
Nola du izena?
- Lúculo du izena. - Lúculo?
Asko jaten zuen militar erromatar batengatik.
Ez galdetu besterik, ez nion nik jarri eta.
- Oso zaharra da? - Lau urte ditu.
Laztandu nahi duzue?
Goazen.
Ez kezkatu.
Lasai, zu ezagutzera datoz.
Kontuz. Oso ondo.
- Horrela, kontuz. - Oso leuna da.
- Oso ondo. - Bai, oso leuna.
Oso polita da.
Egon lasai, ez da ezer gertatzen. Zu ezagutzera etorri gara.
Bala atera diogu.
Sukarra dauka, beraz, itxaron beharko dugu.
Milesker. Eskerrik asko.
Ez genekien hemen inor zegoenik.
Helikoptero baten bila etorri gara, baina, antza, berandu.
Pilotua zara?
Koarentena eta sailkatze eremua zen.
Segituan erori zen.
Ba al dago jaisteko modurik?
Eraikin honetatik ez.
Patioan pila bat daude, armarik gabe ez dugu luze iraungo.
Azpian galdarak daude patiora joan daiteke handik.
Baina duela gutxi eztanda bat entzun genuen.
Eta ez dakit. Horra jaistea...
arriskutsua da umeentzat.
Zure lagunak helikopteroa pilotatu dezake?
Osatzen bada, bai.
Janari gutxi geratzen zaigu.
Eta haien gurasoak?
Hil egin ziren. Hemen egiten zuten lan.
Gorriak ikusi dituzte, koitaduak.
Iriak aste bete eman zuen isilik.
Eta Leilak oraindik ez du guztiz ulertzen.
Ama noiz itzuliko den galdetzen digu.
- Eta zer esaten diozue? - Egia.
Bere erara, bere hitzekin.
Haien gurasoez hitz egiten dugu egunero unetxo batez.
Haiekin izandako momentu zoriontsuak gogoratzeko esaten diegu.
Ahizpa Cecilia, egarri naiz.
Bai.
Gakoa ez da atsekabeari aurre egitea,
harekin bizitzen ikastea baizik.
Poliki-poliki joango da horrela.
Horren erraza balitz...
Nire emaztea hemen hil zen.
- Duela urtebete inguru. - Sentitzen dut.
Barkatu, Julia.
Munduko denbora guztia geneukala uste nuen.
Barkatu.
- Ama, zatoz igerilekura. Azkar! - Itxaron apurtxo bat.
Carlos, zaude, osabari deitzen ari naiz.
Bi ordu daramatzat zure berririk gabe.
Mariok dio normala dela, sareek huts egiten dutelako...
Carlos, mesedez, itxaron.
Bueno, gero saiatuko naiz. Agur. Mutilak!
Bakarrik utzi naute etxean.
Jokoak antolatu dituzte hondartzan hemen gaudenon umeentzat.
Neba, oso kezkatuta naukazu.
Mezu hau iristea espero dut
eta asko maite zaitudala gogoratu dezazula.
Ez dakit noiz hitz egin ahalko dugun. Zaindu zaitez.
Noiz etorriko zara guregana?
Zure...
Zure mira dugu eta maite zaitugu...
Pila bat!
Agur.
Eta Lúculo? Nola dago Lúculo? Non dago Lúculo?
Lúculo? Non dago Lúculo?
Utziko diozu mugikorra... Ez lapurtu nire mugikorra.
Belén.
Oso ondo nago.
Orain oso ondo nago.
Zera...
Ez duzu imajinatuko non nagoen.
- Jende arriskutsua dator. - Jarraitu zaituztete?
Hornigai bila dabiltza inguruan.
Arriskuan jarri gaituzu.
Haiek baino lehen iritsi behar dugu helikopterora. Eta tunelak?
Goazen.
- Goazen aldatzera. - Baina nora goaz?
Azkar.
Azken ahalegina, zin degizut.
Ahoan, ondo estutu.
Horrela, oso ondo.
Zer moduz zaude? Prest?
Ez ezazue hau kendu, aditu?
Gerta ahala gerta. Goazen.
Kontuz eskailerekin.
Poliki.
Umeak, ez begiratu.
Bata bestearengandik gertu.
- Zenbat falta da? - Gutxi, uste dut.
Entzun duzu?
Goazen. Azkar.
Goazen.
Beroak atea sabeldu du.
Max.
- Kontuz, bai? - Ados.
Jo aizkorarekin.
Ahizpa Cecilia.
Ez zaitezte gerturatu.
Salbatu umeak.
Mesedez, salbatu itzazu.
Atea kanpotik itxita dagoela uste dut, ireki egin behar dut.
Nik babestuko zaitut.
Ama.
Ondo zaude?
Leila! Jainko maitea.
Listo, lagunok.
- Lúculo. - Ondo zaude?
Bukatu da.
Goazen hemendik.
Azken ahalegina.
Zer gertatu da?
Zenbat denbora behar duzu helikopteroa martxan jartzeko?
Helikopteroaren egoeraren arabera...
Gutxi falta da, bagoaz.
Plan bat daukat.
Badatoz!
Umeak!
Goazen, azkar.
Lucía, azkar!
Lucía!
Lucía, azkar!
Lucía, azkar, zatoz!
- Lucía! - Goazen.
Azkar!
Zer da?
Ez dakit.
- Ez. Ez da posible, Viktor. - Utzi pentsatzen.
Ados, ez dugu denborarik.
Lasai.
Goazen!
Zer moduz zaude?
Bizirik.
- Eta zu? - Ozta-ozta.
- Belén. - Manel?
- Entzuten didazu? - Bai.
Manel, non zaude?
- Bidean naiz. - Bidean?
- Helikoptero batean, bai. - Zer? Nola?
Kanarietara noa. Lortu dut, Belén.
Ez!
- Ez etorri! - Zer?
Ez! Entzun! Ez etorri Kanarietara!
Jainkoarren, Manel, ez etorri Kanarietara.
Eman buelta! Ez etorri!
Arren, ez etorri Kanarietara!
Z APOKALIPSIA: AMAIERAREN HASIERA
Azpitituluak: Leire
Ikuskatzailea: Maialen Rubio Erkiaga